Forhagen kan være liten eller stor, og kan variere fra enkel plen til rikt beplantet blomsterhage. Større forhager kan også ha oppkjørsel og parkeringsplass. Forhagen er ofte en kombinasjon av å være dekorativ og et område for rekreasjon. Små trær og busker kan skjerme for vind og gjøre det mer trivelig å oppholde seg utendørs. Forhagen kan virke som et sosialiseringsområde mellom den offentlige gaten og det private hjem, og kan være en arena for gatefester, familiegrilling og naboprat.